Tänavuse Rabarocki artistide nimekiri saab olema pikem kui kunagi varem, esimesed festivalile kinnitatud kodumaised artistid on selgunud.    Rock-Hotel plays Rock-Hotel 1983  Eesti rock'n'rolli saurused saabuvad esmakordselt Rabarockile ja teevad ajalugu - eksklusiivselt tuleb täispikkuses ettekandele nende 1983. a. ilmunud esikalbum "Rock-Hotel", mis sisaldab ainult hitte, sh "Aita mööda saata öö", "Kuidas läks sul see mäng", Kikilips", "Kroolin  nagu jaksan", "Videvik" jpt    Winny Puhh  Põlva kütubänd esines vähetuntud underground-artistina teise Rabarocki ööklubis aastal 2006, tänaseks on bänd tõusnud kodumaiste festivalide peaesinejaks ja tuhandete lemmikuks. Rabarocki peegelpõrand ootab tantsijaid.    Metsatöll  On majas.    J.M.K.E.  Eesti pungiveteranide viimasest visiidist Rabarockile on möödas juba viis aastat, värskelt on seljataga Rock Café täismajale antud 25. aasta juubelikontsert ja ilmunud  kaveritekogumik "Jasonit ei huvita". Villu lubab Järvakandis best-of kava.    Abraham  Aastal 2011 kolib hip-hop Rabarocki ööklubist festivalilavadele ja seda hetke kõige kuumema hiphoppari juhtimisel. MC Battle'i kroonitud kuninga esikalbum "Piffe, plekki ja presidendiks" tõstis Abrahami Eesti Muusikaauhindade nominendiks, tõi talle samapalju vaenlasi kui sõpru ja sulges nii mõnedki uksed. Mitte Rabarocki omad.    Nevesis  Värsked Rock Liiga laureaadid Paidest. Samahästi võiks  nad olla Kaliforniast. Ühesõnaga, välismaa. Kes neid korra laval näinud, tahab veel. Sõltuvust tekitav.    Goresoerd  Mullune Goresoerdi album "Tüdruk ja Surm" lennutas bändi raadiotesse ja sealt massidesse. Juba on nad kinnitatud Soome metalfestivalile Tuska Open Air. Ei saa meie kehvemad olla.    Rabarocki esinejatena on varasemalt välja hõigatud Austraalia päritolu drum'n'bassi ja elektroonilise rocki bänd Pendulum, USA alternatiivrocki ansambel Filter, Rootsi raskerocki kollektiiv  Mustasch, legendaarne Kanada progepungi trio NoMeansNo ning neli mitmekülgset Soome artisti: Teräsbetoni (power-metal) , Circle (psühhedeelne kraut), Anal Thunder (punk) ja The Bad Ass Brass Band (poro-balkan). Lähiajal on esinejate nimekirja taas lisa oodata.    Rabarocki passid on müügil Piletilevi ja Statoili müügipunktides üle Eesti soodushinnaga 39 eurot kuni aprilli lõpuni.    Rock Hotel  www.rockhotel.ee  www.youtube.com/watch?v=q2b6ZGOkg8s  www.youtube.com/watch?v=NuuVrPp0mns    Metsatöll  www.metsatoll.ee  www.youtube.com/watch?v=--i3pwGGabE    Winny Puhh  www.myspace.com/winnypuhh  www.youtube.com/watch?v=gLlUXlE5ULc    J.M.K.E.  www.jmke.net  www.youtube.com/watch?v=dCz-W4ZgyiE    Goresoerd  www.myspace.com/goredadsoerdajad  www.facebook.com/goresoerd  www.youtube.com/watch?v=QcryGzCysXE    Nevesis  www.myspace.com/nevesisband  www.youtube.com/watch?v=6NiMEIEBoLM    Abraham  www.youtube.com/watch?v=N-ftc6CFTOo  www.youtube.com/watch?v=vB8hx7kgcDs  www.myspace.com/apuraham